Урачыстая цырымонія ўручэння пашпартоў юным бярэзінцам, якія дасягнулі 14­гадовага ўзросту і ўжо паспелі праявіць сябе ў вучобе і грамадскім жыцці, сёлета праходзіла ў раённым цэнтры культуры. Адзін за адным яны ўзнімаліся на сцэну пад гучныя апладысменты аднакласнікаў і сяброў, каб атрымаць свой галоўны дакумент з рук ганаровых гасцей – намесніка старшыні райвыканкама У.М. Навіцкага і начальніка аддзялення па грамадзянстве і міграцыі Бярэзінскага РАУС В.М. Сямашка.У іх ліку гімназісты: Кірыл Сакалоўскі – пераможца рэспубліканскага конкурсу дзіцячай творчасці “Паэзія роднай зямлі”, Юлія Калянковіч – пераможца другога этапу рэспубліканскай алімпіяды па рускай мове; вучні СШ №2: Аляксандра Навума­ ва ­ пераможца раённага конкурсу “Школа бяспекі­2016”, Валерыя Навадворская – уладальніца Дыплома І ступені фестывалю “Зорачкі надзей”, Эдуард Шамко ­ школьны актывіст; вучні СШ №3: Максім Шугалей – прызёр раённых спаборніцтваў па лёгкай атлетыцы і лыжным спорце, Мікіта Каплій – прызёр абласнога этапу конкурсу “Калядная зорка”, пераможца раённых прадметных алімпіяд; школьнік з Пагосцкай установы адукацыі Мікіта Дзянісаў – пераможца 2 этапу рэспубліканскай алімпіяды па хіміі, з Багушэвіцкай – Дзіяна Шык – уладальніца 3 месца ў другім этапе алімпіяды па прадмеце “Абслугоўваючаяпраца”, з Брадзецкай – Анастасія Клімовіч – удзельніца заключнага тура конкурсу работ даследчага характару і ўладальніца дыплома 2 ступені алімпіяды па геаграфіі, з Дзмітравіцкай ­ Андрэй Дзягцяр – удзельнік раённай алімпіяды па матэматыцы і спартыўных спаборніцтваў. Кожны з гэтых юных грамадзян разам з пашпартам атрымаў у падарунак Канстытуцыю і кнігу “Я – грамадзянін Рэспублікі Беларусь”.